Ernest Bernea 

- STIL LEGIONAR - 

Odată cu apariţia Legiunii în orizontul istoriei 
noastre naţionale a luat naştere şi un nou stil de viaţă. 
Este un stil propriu neamului românesc. 

Pornită din viaţă, din nevoi româneşti şi umane 
totodată, Mişcarea Legionară păstrează în inima ei tot 
ceea ce îi este necesar să poată creste şi învinge. 
Principiile acestei Mişcări, legile ei, nu sunt închipuiri 
lipsite de înţeles, ci rodul unor experienţe îndelung 
verificate. Elementele care o alcătuiesc sunt vii şi 
adevărate, în necontenita legătură cu izvoarele de viaţă ale 
neamului. 

Gândul legionar, în curăţenia şi puterea lui de 
pătrundere, a ştiut distinge necesarul de întâmplotor, 
adevărul de minciuna, eternul de efemer. Gândul legionar 
a ştiut distinge lumina de întuneric şi viaţă de moarte. În 
acest fel Mişcarea Legionară, distingând elementele şi 
respectând legile, clădeşte o lume românească noua, după 
nevoile vremii şi firea neamului acesta. 

Pornita firesc şi crescuta organic, viaţa legionară, ca 
orice început de viaţă noua, are un stil simplu. În adevăr, 
una din însuşirile de căpetenie ale acestei vieţi este 
simplitatea. Este aci o consecinţă fireasca a întemeierii 
sale. Intotdeauna când o nouă epoca istorica începe, 
manifestările ei, stilul de viaţă care caracterizează acea 
epocă, este un stil simplu, în opoziţie cu acela al lumii de 
înainte, acela al epocilor decadente. 

Mişcarea Legionară este o mişcare de început de 
veac, de aceea stilul de viaţă legionar înlătura tot ceea ce 
este inutil, exterior, ornamental, înlătura tot ceea ce a 
creat strâmb şi împovărator, o mentalitate şi o simţire 
îmbătrânită, stilul legionar înlătura tot ceea ce astăzi ca şi- 
n alte epoci asemănătoare, sub pretenţie de civilizaţie şi 
rafinament, desfigurează chipul omului şi îl îndepărtează 
de natura sa proprie. N 

Dar ce înseamnă simplitate legionară? Înseamnă 
trăirea adevărată: omul în legile omeniei sale. Simplitatea 


legionară înseamnă linie dreaptă, înseamnă adâncime, 
înseamnă asceza. Ea decurge dintr-o adevărata trăire în 
spirit. 

Alături de aceasta însuşire a vieţii legionare sta tăria, 
masivitatea. Noul stil de viaţă românească este, ca un 
templu doric: simplu şi masiv. Tăria legionară este un 
atribut al felului organic, adânc şi de înţeleaptă aşezare a 
omului în lume. Nimic nu poate zdruncina ceea ce a 
crescut din viaţa ca un arod al pământului şi ca o împlinire 
a legilor celor mari. Legionarul este ca o statuie ce-şi 
profilează chipul crescut ca-ntr-un masiv de piatră. El nu 
are un chip fragil, elegant şi lipsit de legături cu mediul 
natural care l-a creat. El creste şi se arata ca un chip 
stilizat din elementele tari, grandioase ale naturii locale. 

O a treia caracteristica a stilului legionar este 
armonia. Viaţa legionară este clădită într-un desăvârşit 
echilibru de forţe şi de elemente. Cugetul şi fapta 
legionară se manifestă ca întreguri armonice, atât 
structura interna a elementelor ce o compun cât şi 
dinamismul sau creator nu depăşesc cu nimic limita 
necesara. Nimic nu e mai mult sau mai puţin trebuie. 

O mişcare care după cum am spus, este organică, 
este simpla şi tare prin întreaga ei aşezare pământeană şi 
metafizica, nu poate aduce în stilul ei de viaţă decât o 
mare şi frumoasa armonie. Toate aceste elemente: 
simplitatea, tăria şi armonia se leagă unele de altele într- 
un întreg care nu este altceva decât stilul legionar. Este 
stilul lumii noi româneşti, este stilul omului în ce are el mai 
propriu, adică în legea care îi dă fiinţă, stilul omului care 
în continuă legătură cu tainele vieţii, pătruns de sensul ei 
adânc, armonios, echilibrat, întreg, se naşte, se ridică şi 
moare, împlinindu-şi îndatoririle până la capăt, aşa cum l-a 
pecetluit destinul lui de om. 

Pe această cale înţelegem ca legionarul are un frate 
bun în taranul roman, în taranul nealterat al satelor de 
munte: aceeaşi substanţă, aceeaşi atitudine, aceeaşi lege. 
Şi tot astfel ca legionarul are un duşman de moarte în 
lumea falsificată şi decadenta a oraşelor: două esențe, 


două principii ce nu pot trăi laolaltă. 

Stilul legionar este stilul romanesc de a fi, este stilul 
de viaţă al acestui neam care are un pământ al său, un cer 
şi un Dumnezeu al său, care are un destin propriu în 
istoria neamurilor. El va învinge ca ceva firesc, în lupta ce 
se da astăzi între cele două lumi. 

Ernest Bernea 

— CÂNTECUL - 

Cântecul este expresia celor mai adânci şi mai tainice 
simţăminte ale sufletului omenesc. Ceea ce gândul 
abstract şi cuvântul nu pot cuprinde, cântecul povesteşte 
desăvârşit. Marile bucurii ca şi marile dureri ale omului 
sunt exprimate mai uşor şi mai deplin prin cântec. Tot ceea 
ce depăşeşte „normalul”, ce trece limita obişnuinţei, are 
mai multă putere de împărtăşire prin cântec. 

Două mari simţăminte izvorâte din două legături de 
destin, sunt substratul cântecului şi prin cântec se 
întăresc. Sentimentul metafizic şi sentimentul social. 
Legătura cu lumea de dincolo, cu Dumnezeu şi legătura cu 
semenii, cu neamul din care faci parte. 

Prin cântec omul se integrează ritmului cosmic, se 
pătrunde de tainele lumii şi se împărtăşeşte din 
necunoscut. Umbrele ideilor pure sunt înlăturate, şi 
sufletul se topeşte în lumina celui care ne îndreptăţeşte 
fiinţă şi fapta noastră. Marile întrebări şi neliniști 
metafizice ne poartă pe calea cântecului, dragostea 
marilor culmi de înţeles şi taine se exprima prin cântec. 
Prin cântec omul merge pana în sâmburele adevărului, 
prin cântec omul atinge esenţialul. Cine poate canta şi 
canta dintr-o nevoie lăuntrică, acela dovedeşte o 
preocupare şi o sete de daruri divine. Acela ce canta îşi 
îndreaptă paşii către zări ce nu înşală. Ogoarele cerului 
devin bogate, ca şi sufletul aşezat în ritmul puterilor 
noastre. 

A cânta mai înseamnă însă şi trăire laolaltă. El este 
expresia lirica a singurătăţii dar poate fi şi expresia epica a 
integrării omului într-o colectivitate. Cântând omul simte 
în comun, se apleacă asupra sufletului altuia, se topeşte 


într-o unitate de simţire. Prin cântec omul îşi iubeşte mai 
mult aproapele, se simte mai legat de el. Se simte făcut din 
aceeaşi plămadă cu semenele său. Prin cântec se dezvolta 
simpatia, dragostea pentru altul, în care te regăseşti. 
Cântecul are o mare putere de unificare a sufletelor. In 
vreme ce ideile, obişnuit, despart spiritele, cântecul le 
uneşte şi le pune în acelaşi sens şi ritm. Comunitatea de 
viaţă se hrăneşte din plin prin cântec. Este atâta armonie 
şi atâta frumuseţe într-o mulţime care cânta, încât nu mai 
poate fi vorba de diversitate ci de o unitate organică şi de 
o forţă atotcuprinzătoare. 

În al treilea rând cântecul face să nască în om o 
tendinţă către ideal, către o altă lume mai buna şi mai 
frumoasă decât aceea în care se mişca el zilnic, este aici o 
năzuinţă în care toate forţele sufletului se concentrează 
pentru ceva care îl simte şi pe care îl doreşte împlinit 
aievea. Prin cântec sufletul simte nevoia unei depăşiri fata 
de sine şi fata de lumea obiectiva. 

În cântec este întotdeauna, pe lângă un proces de 
descărcare a unui simţământ puternic, fie durere sau 
bucurie, şi o nevoie de creaţie. Cel ce canta trăieşte adânc 
aceasta nevoie. Dacă gândul prea încărcat se schimba în 
cântec pentru a mai putea căpăta expresie, cântecul se 
transforma adesea în fapta, în creaţie. El răscoleşte atât de 
adânc apele tainice ale sufletului, le îndeamnă pe aceeaşi 
cale, încât făpturi noi se prind şi se cer realizate din 
puterea şi substanţa acestui suflet. 

Pentru aceste toate însuşiri, cântecul are o mare 
însemnătate în viaţa legionară. Prin firescul sau prin tăria 
şi prin armonia sa interioara, stilul legionar este legat 
direct de cântec. Viaţa legionară are în cântec unul din 
chipurile sale proprii. 

Nu oricine poate canta. După cum am văzut se cere o 
mare altitudine şi puritate spirituala, o trăire în comun, se 
cere o mare forţă către un ideal, către o lume nouă. Nu 
oricine poate canta căci pentru aceasta, spune Căpitanul, 
„îţi trebuie o anumită stare sufletească, o armonie în 
sufletul tău. Cel ce merge să fure pe cineva, acela nu poate 


canta. Nici cel ce merge să facă o nedreptate. Nici cel al 
cărui suflet e ros de patimi şi vrăjmăşie fata de camaradul 
său. Şi nici acela al cărui suflet e sterp de credinţă”. 

Cântecul legionar este semnul dimensiunilor 
sufleteşti ale legionarului. Tot cuprinsul sau este străbătut 
rodnic de puterea lui. Cântecul legionar este rugăciune, 
este dragoste, este îndemn la luptă. 

Când, frământat sau senin, gândul legionar îşi arunca 
arcul dincolo, în lumea celor nevăzute, când necunoscutul 
şi tainele îl străbat, atunci cântecul legionar e rugăciune. 
Când pătruns de durere pentru suferinţa semenului sau şi 
de setea de dreptate sufletul sau se pleacă asupra fratelui 
sau de neam şi spirit, atunci cântecul legionar e dragoste. 
Când sufletul legionar este posedat de nazuinti către viitor, 
este zdruncinat de dorul faptei măreţe, de creaţie şi de 
setea unei lumi noi, atunci cântecul legionar este imn de 
lupta şi biruinţa. 

Ca şi neamul românesc întreg, în lungul istoriei sale 
de dureri şi izbânzi luminoase, legionarul, el care 
întrupează viitorul acestui neam în ce are mai adevărat, 
mai adânc şi mai frumos, canta cu toată puterea sufletului 
sau în tonul simţămintelor care îi încarca pieptul. Neamul 
românesc îşi păstrează în adâncimi geniul său şi în 
momentul legionar se dezvolta cu o nouă putere, 
nebănuita. Cântecul însoţeşte aceasta creştere noua, 
aceasta renaştere a tinuturilor româneşti. Atât cât se poate 
cânta, romanul suferă, iubeşte, crede şi năzuieşte; toată 
gama stărilor unui suflet brăzdat de încercările vieţii, dar 
şi puternic ca o stâncă, se aude în plaiurile noastre. Cel ce 
o înţelege, cel ce o poartă în el, acela va stăpâni mâine. 

Din străfunduri de vremi şi din tot cuprinsul rositor al 
moşiei româneşti se aude cântecul legionar, care este 
totodată cântecul omeniei noastre şi al biruinţei naţionale. 

Nichifor Crainic 

— REVOLUŢIA LEGIONARĂ - Sporul nou pe care l- 
a adus Codreanu în viaţa politică a României nu stă în idei, 
pentru că idei poate avea oricine, ci într-o cruntă disciplină 
diametral opusă dezordinii democratice în mijlocul căreia 


trăim. O disciplină ale cărei elemente esenţiale sunt: 
renunţarea la sine şi credinţa în folosul neamului. În viaţa 
sa proprie renunţarea la sine a mers până la sacrificiul 
suprem: „Ori învingem ori murim”, nu e numai un refren 
de cântec legionar, ci însuşi principiul acestei mişcări, care 
în afară de acela al lui Avram lancu, este singura cu 
adevărat revoluţionară în istoria noastră. Ideea revoluţiei 
zăcea în firea întemeietorului. Ceea ce n-am încetat să 
preţuiesc la el, este îndrăzneala unică, de a-şi fi aşezat 
existenta la limita de sus, unde nu este altă posibilitate, 
este biruința sau moartea. Din această psihologie 
personală s-a născut disciplina legionară. Era el, care se 
voia repetat în fiecare camarad de luptă. 

Moartea lui care e un sacrificiu, consfinţeşte această 
disciplină şi o ridică la prestigiul unei şcoli a eroismului 
moral. Garda de Fier n-a pregătit revoluţia ca pe o simplă 
lovitura de stat, ci s-a transformat pe sine în oamenii săi, 
ca pe urmă să poată revoluţiona moralmente întreaga 
societate românească. Revoluţia legionară nu este un 
sfârşit, ci abia un început. Astfel toţi cei care vor 
„învierea” neamului românesc, trebuie să vrea totodată 
revoluţia legionară permanentă. „Garda de Fier” este 
ultima rezervă aruncată în luptă de voinţa de a nu muri a 
neamului. 

Radu Gyr 

— O lume tânără şi un moment eroic - (1935) 

Eroic, jertfelnic, istoric, creştin şi cultivând o nouă 
morala românească, tineretul legionar încheagă, în acest 
veac valah, un nou spirit pe care îl opune, meterez de 
bronz, tuturor aspectelor negative ale vechii lumi: 
ipocrizie, incorectitudine, retorism sterp, vasalitate şi 
trădare. 

Lupta metafizica dintre Arhanghelism şi luciferic se 
transpune, astfel, pe plan pământean, în crâncenul război 
pe care legionarismul îl poartă împotriva întunericului şi 
satanicului de pretutindeni. Legionarismul, oglindire 
pământeană a purității, justiţiei şi spadei arhanghelice, nu 
e, astfel, o simplă abstracţiune, o firava formula politica, ci 


un fenomen etic şi istoric de mare intensitate şi durata, 
germinat, în esenţele lui cele mai profunde, de un lung 
fulger metafizic. 

Mistica lui naţională: misiunea istorica şi eroismul 
moral, ctitor de tara noua, capătă sensuri şi valori noi sub 
cearcănul de aur verde al misticii creştine: jertfa totala, 
dar şi spiritul dreptăţii senine şi al luptei împotriva 
lucifericului - lupta de esenţă arhanghelica. 

În eroismul său, marea seninătate şi dăruire a lui 
integrala prin sacrificiu, tineretul legionar poate fi oricând 
întrebat: 

— Ce pregătire ai? 

Ca să răspundă limpede: 

— Sunt pregătit de moarte 


„Sunt pregătit de moarte” devine lozinca de foc şi de 
smarald. Sunt pregătit de moarte, fiindcă el, legionarul, 
ştie că numai jertfele cutremura istoria... Fiindcă el ştie că 
numai mormintele deschid cerul. 

Mircea Eliade 

— Noua aristocrație legionară - („Vremea”, anul 
XI, nr. 522, din 23 ianuarie 1938,) 

Suntem contemporanii, norocoşi, ai celei mai 
semnificative prefaceri pe care a cunoscut-o România 
moderna: făurirea unei noi aristocrații. Tineretul legionar, 
odată cu alte miracole realizate prin jertfa, elan şi voinţa 
creatoare, a pus temeliile unei elite româneşti care e 
menita sa schimbe sensul istoriei acestui neam. Vechea 
noastră aristocrație, atât de mult legată de pământ şi de 
civilizaţia ţărănească - a fost zdruncinata de o seama de 
domnii nefericite, ca să-şi găsească sfârşitul, lamentabil, 
sub stăpânirea fanariota. Cele câteva neamuri într-adevăr 
„boiereşti” care supravieţuiseră n-au mai jucat niciun rol 
de frunte după restaurarea de la începutul secolului XIX. 

O alta aristocrație a luat locul elitelor româneşti din 
epocile glorioase. Cât de dubioase ar fi originile acestei 
aristocrații, ea a dat totuşi României moderne câţiva 
oameni şi câteva lozinci. Nu i-a putut da, însă, niciodată o 


tradiţie şi o educaţie aristocrata. Să privim acum ceea ce 
se întâmplă în jurul nostru. Suntem faţă-n faţă cu un 
tineret de curata obârşie rurala. Dar au pierit toate 
complexele de inferioritate care apăsau asupra clasei 
ţărăneşti. Avem în faţa noastră un fiu de taran - sau un 
taran - dârz, cu fruntea sus, nepăsător de moarte, iubitor 
de libertate. Un om nou, care a descoperit, odată cu 
ascultarea, şi propria sa voinţă, propriul sau destin. 
Disciplina şi ascultarea i-au dăruit o nouă demnitate, o 
nesfârşită încredere în sine, în şef şi în destinul major al 
neamului său. Cel dintâi semn al unei aristocrații este 
indiferenta fata de calomnie, de atacuri, de critica şi de 
comploturi. Priviţi pe legionari: fie că sunt muncitori în 
fabrica, studenţi sau ţărani, cărturari sau „analfabeţi” - 
legionarii au o superba indiferenta fata de toate prostiile 
sau calomniile scornite împotriva lor. 

Legionarii se simt atât de străini fata de lumea 
aceasta putreda şi ridicola încât nicio imbecilitate şi niciun 
venin, pornit de aici, nu izbuteşte să le atragă măcar 
pentru o clipă atenţia. Ce magnifica forma a dispreţului! 
Indiferenta aceasta aristocratica ucide mai rapid şi mai 
eficient decât invectiva şi sarcasmul. Bieţii imbecili 
deştepţi se simt într-adevăr zdrobiţi de seninătatea aceasta 
bărbătească, pe care nicio arma democratica sau marxista 
nu o poate tulbura. Descoperi uneori în ochii legionarilor o 
întristată mila fata de aceşti adversari neputincioşi, care 
opun eroismului şi sincerităţii lichelismul, calomnia, 
sforăria şi complotul. Al doilea semn caracteristic al 
aristocrației este încrederea în bărbăţie, în selecţia 
fireasca pe care o poate face numai lupta. Legionarismul a 
introdus din nou în România bucuria şi pedagogia luptei 
cinstite, pe fată. 

Chiar duşmanii de moarte ai Legiunii sunt siliţi să 
recunoască schimbarea adusă de aceasta mişcare 
revoluţionară românească: normalizarea luptei. 
Conducerea Mişcării Legionare anunţa mai dinainte când, 
cu cine şi în ce condiţii va da lupta. Au dispărut din viaţa 
politica românească strategia polițistă, serviciul secret de 


informaţiuni. Întocmai după cum Mahatma Gandhi a silit 
să someze cei o mie de agenţi secreţi ai lui Intelligence 
Service din India, anunțând el însuşi, cu o săptămână mai 
înainte, toate atacurile pe care intenţionează să le dea 
guvernul englez. Acest fair-play, care a câştigat simpatia 
întregului popor englez, a schimbat, în acelaşi timp, stilul 
tacticii şi strategiei polițiste în India. Pentru orice 
informaţiuni „secrete”, agenţii englezi erau invitaţi să se 
adreseze direct conducerii Mişcării Insurecţionale... 

Promovarea bărbăţiei şi a spiritului ofensiv - valori 
europene, aristocratice - a adus după sine o alta prefacere 
a sufletului tinerei generaţii româneşti. A creat conştiinţa 
unei misiuni istorice, sentimentul că ne-am născut ca să 
împlinim o revoluţie unica în istoria neamului. Legionarul 
nu mai trăieşte la întâmplare. Viaţa lui are un sens precis 
şi major: revoluţia creştină, mântuirea neamului românesc. 
Eroismul şi sfinţenia sunt valorile superioare în care cred 
tinerii de astăzi. Am scris de mai multe ori despre spiritul 
revoluţiei creştine, aşa cum începe a fi realizata ea de 
Mişcarea Legionară - şi mi-am îngăduit, acum, să mă 
opresc numai asupra valorilor eroice, aristocratice, pe care 
le cultiva Legiunea. Conştiinţa unei misiuni istorice a fost 
întotdeauna caracteristica oricărei aristocrații. Urmaşii 
direcţi ai celor care au făurit, cu spada şi cu geniul, 
Europa s-au simţit întotdeauna purtătorii unei misiuni. 

Chiar atunci când acessi urmaşi au ajuns bicisnici, 
sterpi, degeneraţi - rămăsese în sufletul lor obosit şi în 
trupul lor vlăguit amintirea orgolioasa a unei demnități pe 
care niciun viciu şi nicio infirmitate nu o puteau stinge. 

În locul aristocrației de sânge, legiunea creează o 
nouă aristocrație: a spiritului. In locul elitelor care-şi 
moşteneau drepturile - odată cu virtuțile şi păcatele 
strămoşeşti - se naşte o nouă elita, care-şi cucereşte 
libertatea învățând să moară şi să se jertfească. Dar, în 
aceasta noua aristocrație legionară care se naşte, reînvie 
Evul Mediu romanesc: conştiinţa misiunii istorice, 
vrednicia şi bărbăţia, disprețul şi indiferenta fata de 
neputincioşi, canalii şi băieţi deştepţi. 


Constantin Noica 

— Limpeziri pentru o Românie legionară - 
(„Buna Vestire”, anul IV, seria a Il-a, nr. 29, din 11 
octombrie 1940, conferinţa ţinută la Radio în seara de 5 
octombrie 1940) 

S-a întâmplat printre noi ceva. Suntem cu adevărat 
martori la cele întâmplate? Putem da cu adevărat mărturie 
la cele ce am văzut? Chiar dacă nu credeţi în România 
legionară, vedeţi România legionară? În timpul Revoluţiei 
Franceze, cartiere întregi din Paris n-au simţit că se afla 
sub revoluție. Stăteau oamenii  liniştiţi, nepăsători, 
vegetativi, pe când, alături de ei, alţii mureau pentru 
răfuieli mici, dar uneori şi pentru idei mari. S-ar putea să 
se petreacă aşa şi cu România legionară. Şi, totuşi, dacă pe 
glob nu s-ar întâmpla evenimente de răsunet, România ar 
captiva întreaga lume, cel puţin atât cât captivase Războiul 
Civil din Spania. E ceva de necrezut în aventura pe care o 
trăim. E prezenta sufletului, pe care-l poţi despica în două, 
ca pe legenda aceea nordica, dar care se reface neîncetat. 
Iar dacă întâmplările sunt acestea, mai pot oamenii sta cu 
ochii închişi? Şi cei care cred în România legionară, şi cei 
care nu cred încă trebuie să înţeleagă, să se străduiască sa 
înţeleagă. Nu Mişcarea Legionară ne-o cere, ci setea 
noastră de a pricepe limpede de ce Mişcarea Legionară, în 
ciuda prigonirilor, exista; de ce România legionară, în 
ciuda dezintereselor de azi, poate exista. 

Legiunea exista şi România legionară poate exista, 
pentru ca darul pe care l-a adus Corneliu Codreanu 
comunităţii noastre este viaţa, harul vieţii. Nu luaţi 
cuvântul acesta drept literatura. Viaţa e ceva determinat: 
faptul devenirii şi al progresului. Acolo unde exista progres 
de la o stare joasa la una înaltă, acolo, umanitatea e vie. Şi 
România cealaltă trăia: dar trăia în inerție; trăia pentru ca 
trăise. Corneliu Codreanu aduce fapta noua, viaţă nouă. 
Atunci când nu se înnoieşte, viaţa nu mai este cu adevărat. 
Oricine poate deosebi limpede, după gândul acesta, 
Mişcarea Legionară de celelalte grupuri de vieţuire 
românească: în timp ce toate celelalte organizaţii aveau un 


program şi voiau să-l aplice, Legiunea deţinea un impuls 
de viaţă şi năzuia să-l desfăşoare. Ea singura progresa. 
Ceilalţi erau, în cel mai fericit caz, buni şi se străduiau să 
rămână astfel. Legionarii nu râvneau să fie buni. Ei stăteau 
sub şcoală. Sunt singurii care au înţeles ca „trebuie să 
devii altul”, cum spunea Căpitanul. E viu numai cine e în 
stare să devină altul. Dar luaţi faptele ca să vedeţi cât 
progres este în Mişcarea Legionară şi cum numai în 
lumina progresului poate fi ea judecata. De unde porneşte 
ea? De la revolta, de la haiducie. O mână de tineri sunt 
revoltați ca în ţara e corupţie, ca politicienii sunt vânduți 
străinilor, că-şi bat joc de truda săracului. Şi atunci, care e 
primul lor gând? Să se revolte şi să pedepsească. Citiţi 
paginile de la începutul cărţii „Pentru legionari”, lăsaţi-vă 
pătrunşi de elanul pedepsitor al tinerilor acelora; urmăriţi-i 
cum nu vedeau altceva de făcut decât să lovească în cel 
nedrept; vedeţi-i cum se întâlnesc în pădure, cum vor să se 
retragă în munţi şi în păduri după ce vor fi pedepsit pe 
vinovaţi - şi veţi avea unul dintre cele mai izbitoare 
exemple de  haiducie românească. Dar Căpitanul şi 
tovarăşii săi depăşesc stadiul haiduciei. Ei văd că se poate 
face mai mult decât lovi în străini şi înstrăinaţi. Se poate 
lupta organizat împotriva lor. Şi atunci se încadrează în 
mişcarea politica a profesorului Cuza. 

Aşadar, lupta politica, nu simpla lupta haiducească. 
Totuşi, lupta politica nu poate fi dusă oricum. Ea cere o 
anumită interiorizare. Adică, nu e de ajuns să spui: „Jos 
jidanii şi înstrăinaţii!”, ci trebuie să devii tu însuţi un ins în 
stare să înfrunţi pe străini şi înstrăinaţi. Trebuie alta 
educaţie decât cea obişnuită a politicii: una aspra, 
ostăşească, tinerească. Şi atunci, Corneliu Codreanu se 
desparte de cuzişti şi întemeiază Legiunea sa. Nu ştie încă 
limpede cum o va organiza; dar faptele singure îl vor 
învăţa cum să-şi atingă ţinta de a crea un organism 
tinereşte disciplinat. 

Deci, un pas nou: se trece de la politic pur la 
educativ. De la ordine în afara la ordine inautru. lar acum, 
când Căpitanul îndrumează inautru conştiinţa fiecărui 


legionar, acum, progresul de la cele joase la cele înalte, de 
la materie şi interes economic la spirit şi interes moral e 
vădit. Acum intra în joc rolul cel mare al lui Mota. Spiritul 
de jertfa e esenţialul, spune Mota. Spiritul de jertfa e 
măsura creştinătăţii noastre, adăugă el. Şi n-o spune 
numai: o şi face. 

Pleacă în Spania şi de acolo, de la depărtări, 
îndrumează prin jertfa sa Legiunea - şi poate întreaga ţară 
- către sâmburele cel mai lăuntric al vieţii; dintre spiritul 
care se dăruie şi învie. Acum, Legiunea, prin jurământul de 
sărăcie şi severitate pe care îl cere elitelor Căpitanul, la 
mormântul lui Mota şi Marin; prin înfiinţarea corpului, tot 
pentru elite, intitulat „Mota-Marin”, corp înăuntrul căruia 
cei neprihăniţi să încerce a trăi şi a muri ca Mota - acum, 
Legiunea nu mai e o mişcare politica, niciuna educativa. E 
una spirituală. Ea a pornit de la pădure şi a ajuns la 
biserică. Dar la biserica luptătoare: la biserica dinăuntrul 
istoriei, nu de dincolo de ea. Vedeţi deci progresul 
legionar: nu mai e lupta în afară, ci lupta înăuntru. 
Legiunea nu lupta contra cuiva, lupta pentru ceva: pentru 
valorile spirituale. A pornit de la revolta şi a ajuns, printr- 
unele dintre exemplarele ei, la sfinţenie. Mota cerea 
Căpitanului, acum mulţi ani, ca, în ziua biruinţei, să-l lase 
pe el să pună la zid o sută de ticăloşi ai României mari şi 
putrede. 

Dar Mota n-a rămas la gândul acesta: i-a uitat pe 
ceilalţi, aşa cum îi nesocoteşte astăzi Legiunea, şi s-a 
gândit la propria sa dăruire. Nu e progres, nu e viaţă aici? 
E atâta viaţă, atâta sete de progres neîncetat încât astăzi, 
când mulţi dintre noi îşi închipuiesc că au dreptul să se 
numească „legionari”, câţiva din elita se întreabă dacă pot 
fi numiţi legionari alţii decât morţii. Căci a te numi 
legionar te-ar putea face să crezi că ai atins o treaptă de 
desăvârşire, când, de fapt, întotdeauna ai de luptat cu tine 
şi niciodată nu te-ai depăşit îndeajuns. Eşti viu, adică în 
progres. Numai morţii sunt; cei vii devin. În lumina acestei 
vieţi şi a acestui progres trebuie judecata Legiunea. 
Miracolul ei romaneasc e de a fi singurul organism 


înăuntrul căruia progresul să fi fost cu putinţă. Sunt 
oameni care, în judecata lor, au rămas în urmă cu anii; ei 
înţeleg Legionarismul ca o mişcare politica sau chiar 
haiducească, în loc s-o vadă drept una spirituala, adică 
interiorizata şi năzuind către forme de viaţă creştine. E 
adevărat, pot fi şi dintre legionari unii care să fi rămas la 
mentalitatea politica sau la cea haiducească. Dar ei sunt 
întârziaţii mişcării sau atunci structural inapţi spre a 
progresa odată cu ea. 

De aceea, nu judecaţi Mişcarea după cei care nu stau 
decât la periferia ei, ci după cei buni, care năzuiesc să fie 
încă mai buni, şi stau ca atare în inima ei. Dacă veţi spune: 
„Am văzut un legionar făcând cutare acţiune nevrednica”, 
nu veţi înţelege ce este de înţeles. Când însă veţi vedea - 
şi-l puteţi vedea - un legionar care încă nu e mulţumit cu 
sine, atunci veţi fi văzut ceva din Legiunea însăşi. Veţi fi 
văzut umbra lui Corneliu Codreanu şi a lui Mota; lumina 
lui Corneliu Codreanu şi a lui Mota. „Bine”, va spune 
cineva, „vad acum ce n-am văzut la timp: ca Mişcarea 
Legionară e viaţa, progres şi împlinire în spirit. Toate 
acestea sunt tulburător de frumoase. 

Dar Mişcarea Legionară guvernează. România de azi 
e Stat legionar. Dacă lucrurile sunt aşa, atunci e vorba de 
politica şi gospodărie. Am văzut minuni de desăvârşire 
morala, foarte bine. Vrem acum minuni şi în ce priveşte 
tara asta batjocorita, sărăcită, ciuntita. Vrem fapte; nu 
numai demonstraţii de forţă sau pilde eroice, ci fapte. 
Sunteţi de o lună la conducerea ţării. Unde sunt 
minunile?” Oameni buni, oameni buni, ce bine ar fi să citim 
mai des Biblia. Scrie acolo, undeva: „Împărăţia lui 
Dumnezeu nu vine în aşa fel încât să izbească privirile. 
Căci, iată, împărăţia lui Dumnezeu e înăuntrul vostru”. 
Oamenii cuminţi ai României vor fapte care să izbească 
privirile. Tot nu simţiţi ca binele vine dinăuntrul? Tot nu 
vedeţi ca binele Legiunii e să ne facă mai buni - şi abia 
după aceea vor răsări faptele bune? Cum credeţi că pot 
creste flori dacă sufletul nostru este încă împietrit în 
necredinţa şi rele? 


Legiunea nu poate face decât două lucruri: sau să 
însufleţească şi să transforme în bine inimile noastre, ale 
celor mulţi, fără de care binele nu poate veni decât cu 
„puţintelul”, cum spunea profesorul acela, sau, dacă nu 
vom fi noi vrednici, Legiunea va trebui să facă binele cu 
sila, cu Poliţia. Legiunea spera încă în prima însănătoşire 
românească. De vom fi nevrednici, va veni probabil cea de- 
a doua. Ştiu, un ins cu inima împietrită ar putea spune 
legionarilor: „Vedeţi că nu e uşor să faci o tară «ca soarele 
sfânt de pe cer»? Dar cine a spus că e uşor? Cum, Mota şi- 
a dat viaţa pentru ceva care se putea face uşor? Căpitanul 
s-a lăsat martirizat, aşa cum a fost martirizat, pentru o 
isprava uşoară? De-am putea odată înţelege, uşuratici cum 
suntem uneori, cât de grele sunt toate. 

Legiunea a venit să ne înveţe greul. 

Constantin Noica 

— Nu suntem contemporani... 

— Voi nu suferiţi - am auzit spunând pe cineva care 
cobora de la Cluj la Turda, către prietenii săi legionari. Era 
un om tânăr şi cinstit. După tot ce s-a întâmplat şi nu s-a 
întâmplat, un om tânăr şi cinstit crede ca poate spune 
legionarilor, ardelenilor lumii noastre spirituale: voi nu 
suferiţi, voi nu participaţi. E adevărat, Legiunea nu 
participa la drama românească: ea este în drama 
românească. Aşa a fost întotdeauna. lar oamenii care 
numai ocazional (adică în ceasul dezastrelor) sunt în 
drama românească, n-au înţeles Legiunea. Cred că n-au s-o 
înţeleagă niciodată. 

Dar pentru că sunt cinstiţi, să le vorbim încă o dată. 
Nu le vom mai vorbi de multe ori. Legiunea n-a fost 
contemporana cu restul României. Nici astăzi nu este aşa. 
Cei care cutează a spune legionarilor ca nu suferă, n-au 
văzut nici măcar atât că Legiunea a adus în lumea noastră 
tocmai suferinţă. Într-o vreme când toată lumea trăia în 
beatitudine, Legiunea suferea. Ea singura a înţeles ca nu s- 
a sfârşit nimic odată cu întregirea. Că trebuie să vină şi 
împlinirea românească. Şi ca, pentru o asemenea 
împlinire, neamul nostru trebuie să treacă prin noi crize. 


Legiunea singura a fost în permanenta criza şi suferinţă. 

Citiţi - dar citiţi odată, nu mai vorbiţi aşa, din auzite! 
- ce scria Căpitanul pentru anii dinainte de 1927: „Ce 
tragedie înfiorătoare să rezişti zece veacuri contra tuturor 
împilărilor şi să mori de foame şi mizerie în România mare, 
pe care tu ai aşteptat-o timp de un mileniu”. Citiţi tot ce au 
scris oamenii care sufereau pentru tara lor, într-un timp 
când ceilalţi - desnădăjduiţii de astăzinu vedeau nici 
mizerie, nici foame, ci doar fericirea României de a fi 
Mare. Citiţi şi întrebaţi-vă dacă aţi fost contemporani cu 
legionarii. 

lar astăzi ce le cereţi? Le cereţi să facă un gest 
nebunesc. În timp ce voi aţi desnădăjduit, Legiunea crede; 
ştie, poate. Gest nebunesc pentru „a spăla onoarea ţării?” 
Dar gest nebunesc au făcut studenţii în 1923 când, 
desnădăjduiţi, au complotat şi au hotărât să aplice o 
pedeapsă exemplara celor care, prin păcatele lor, trădau 
tara. Să se întoarcă în 1923? 

În 1923 studenţii n-au fost înţeleşi în desnadejdea lor, 
nu erau contemporani cu restul României. În 1940, 
legionarii nu sunt înţeleşi de toţi ceilalţi în nădejdea lor: 
nici astăzi nu stau în raport de contemporaneitate. Lumea 
cealaltă abia azi descoperă anul 1923; abia azi descoperă 
corupţia; dar mai ales abia azi descoperă dezastrul. 
Fiindcă a venit dezastrul peste ea. A venit până la 22 km 
de Braşov! 

lar astăzi, când tânărul coborât de la Turda se 
întreabă cum de pot unii fraţi de-ai să-i striga: „Trăiască 
Legiunea”, în loc să strige „Trăiască România Mare”, i-am 
putea lesne răspunde: pentru ca primul strigat înseamnă 
cel de-al doilea, plus ceva. Dar nu i-o vom spune. Nu 
suntem contemporani. 

CONSTANTIN NOICA 

— 10.001 - (Buna Vestire, 1940) 

Legiunea surprinde. Prevestitorii de rele - politicieni, 
oameni de afaceri, înţelepţii de profesie sau înstrăinaţii 
pur şi simplu - vesteau, parca, un alt soi de început. 
Oamenii cumsecade, nădăjduind în gesturi teatrale din 


partea Legiunii, ne vesteau şi ei un alt început. Şi unii şi 
alţii se pot mira astăzi. li asiguram că au să se mire şi 
mâine. E în destinul organismelor vii să se nedumerească. 
O maşină nu te surprinde. Un partid politic mort nu te 
surprinde. Închipuiţi-vă că ar fi guvernat liberalii: cine n-ar 
fi ştiut dinainte totul, chiar - sau mai ales - afacerile ce se 
vor întreprinde? 

Căpitanul surprindea. A fost una din cele mai mari 
victorii asupra adversarilor săi - care nu erau nici puţini, 
nici prosti - de a face exact lucrul la care nu se aşteptau. 
Cine ar fi crezut ca, după alegerile din 1937, Legiunea nu 
va da lupta? Căpitanul n-a grăbit-o. Simţea, poate, ca - în 
România aceasta care înţelege cu întârziere - lumea 
păstrează un rest de încredere în ceilalţi şi o rezervă faţă 
de Legiune. A trebuit ca ceilalţi, cu Rege cu tot, să le arate 
până la capăt ce pot şi ce nu pot. A trebuit ca Legiunea să 
le arate ca poate îndura totul. Una din atitudinile cele mai 
surprinzătoare adoptate de Căpitan a fost cea folosita în 
lupta electorală. Propaganda se face de obicei în judeţele 
unde te simţi slab. Căpitanul o făcea mai ales în judeţele 
unde Legiunea era tare. De ce? Pentru ca puterea iradiază. 
Şi cu cât o adânceşti mai mult, cu atât iradiază mai bine. 
Victoria nu se cucereşte în suprafaţa. Ci în adâncime. 

Dacă lumea românească ar cunoaşte mai bine 
Mişcarea Legionară, dacă ar citi cărţile căpeteniilor, 
circulările din trecut şi mai ales acea extraordinara 
Cărticica a Șefului de Cuib, ar înţelege mai mult din ce se 
întâmplă azi. S-ar mira încă, uneori. Dar ar sfârşi prin a 
înţelege. 

Aproape toată lumea se întreabă: ce face Mişcarea 
Legionară în cutare problema? Ce program are pentru 
cutare sector? Cum va reforma Academia Romană? Dar ce 
are Legiunea cu Academia Romană? O mişcare izvorâtă 
din străfundurile româneşti curge în albia ei. Dacă apele se 
vor umfla - şi vor trebui până la urmă sa se umfle - atunci 
ele se vor revărsa peste întreaga întindere a vieţii publice. 
Până atunci ele îşi vor adânci propria lor albie. O mişcare 
vie nu se anemiaza răspândindu-şi peste tot puterea 


creatoare. Ci făcând mai creator aceea ce s-a dovedit 
odată viu. Aşa cum, în acţiunea electorală, Căpitanul 
întărea aceea ce era tare, aşa trebuie să se aştepte oricine 
să facă şi pe viitor Legiunea. j 

Unde a reuşit ea până acum? In crearea altui tip de 
om. Ce e firesc să întreprindă acum, când are mijloacele 
legale s-o facă? Să adâncească şi apoi să extindă, potrivit 
cu mijloacele ce-i stau la îndemână, tipul de om creat. Dar, 
oricât de fierbinte ar fi gândul conducătorilor de a vedea 
toată România legionarizata, aceasta nu se poate întâmpla 
de la o zi la alta. Iar pentru ca înăuntrul Legiunii educația 
s-a făcut prin elite, lumea românească urmează a fi şi ea 
transformată prin influenta elitelor legionare existente sau 
în curs de constituire înăuntrul ei. 

Şi mă gândesc la aceea, fără seamăn în viaţa noastră 
publica, scoala de elite, care trebuia să fie şi probabil va fi 
Corpul Mota-Marin. Elitele care urmează a se ridica 
înăuntrul ei vor trebui să fie atât de pure, încât Căpitanul a 
ordonat ca numărul membrilor să nu treacă de 10.000. „Să 
trăieşti după tipul de viaţă şi să mori după tipul de moarte 
al lui Mota”. Cum ar putea fi mai mult de zece mii de 
oameni din aceştia? 

Dar ştiţi ceva? Să visăm ca lucrul e cu putinţă. Să 
lucrăm fiecare dintre noi, ca şi cum lucrul ar fi cu putinţă. 
Şi să ne închipuim al zece mii unulea, într-o ţară unde Cel 
mai bun dintre noi a nădăjduit să numere doar zece mii. 

Fata de corifeii generaţiei lui, care se integraseră în 
Legiune pe la mijlocul deceniului al patrulea, Constantin 
Noica se apropie şi intra în Legiunea abia după asasinarea 
Căpitanului. Considera ca o formaţie spirituala, a cărei 
culminaţie a fost jertfa creatorului ei, te obliga să faci 
parte din ea, aceasta fiind o condiție a plenitudinii tale 
lăuntrice. Şi, Constantin Noica, ceva mai târziu, a devenit 
legionar. 

Nae lonescu 

— Sub semnul Arhanghelului - („Buna Vestire”, anul 
I, nr. 100, din 27 iunie 1937) 

Dintre toate mişcările care, de la război încoace - 


pentru a nu vorbi decât în stricta contemporaneitate - au 
încercat să organizeze destinele naţiei noastre, niciuna nu 
s-a aşezat mai sigur în matca istoriei româneşti ca cea a 
tinerilor care stau sub ocrotirea Arhanghelului cu sabia de 
foc. Este adevărat ca ei au norocul să se ridice la viaţa 
comunităţii în momentul UNIC în care structura istoriei 
coincide în aşa grad cu geniul rasei noastre încât e de 
ajuns să fii cu adevărat roman pentru ca gestul tău să 
creeze persepective imperiale. Dar când te gândeşti ca 
atâtea aşezări şi formaţiuni politice - cu o tradiţie „mare” 
şi cu o experienţă „bogata” - şi-au ratat misiunea 
revoluţionară şi s-au împotmolit repede în apele statute 
care nu dau decât cel mult o perspectivă de broasca, 
trebuie să începi a înţelege ca gestul rodnic al tânărului, 
dar, pentru asta, nu mai puţin bărbatului lor căpitan trece 
dincolo de îndemânare sau talent şi devine răsfrângerea 
sigura a unui destin. 

Trebuie să spun, aici şi astăzi, celor de vârsta mea - 
şi, dacă îmi e îngăduit, şi celor mai bătrâni decât mine - 
CA, PÂNĂ ACUM, MIŞCAREA ACEASTA NU A GREŞIT 
NICIODATĂ. Destul ca să ne facă să înţelegem ca pe tinerii 
aceştia, care merg chiuind în lupta şi în moarte, nimic nu-i 
abate din drumul lor; nici violenta, nici trădarea; nici 
linguşeala, nici corupţia; nici ademenirea, nici prigoana. 
Căci nu merg pe drumul lor, ci pe drumul naţiei, care e al 
mântuirii, pentru ca pe el străjuieşte Dumnezeu. lar celor 
mai îndărătnici le voi spune ca a trecut momentul în care 
adeziunea noastră putea să însemne izbândă şi 
împotrivirea noastră - înfrângerea. De întâlnirea noastră 
cu tinereţea legionară nu mai atârna decât bucuria de a fi 
văzut din vreme „lumina cea adevărată” şi... un apus fără 
fulgere. Căci, încă o dată, victoria legionară înaintează ca 
o necesitate de destin, iar a te împotrivi ei înseamnă a lua 
istoria în răspăr. 


